  Туспуктэм: Удмуртиысь тӧролэн но кивалтэтлэн пресс-службазы Майя Бывальцева 29-тӥ гудырикошконэ Дэри ёросысь Люкшудья черкогуртын 80 интылы чаклам выль ясли-садэз усьтӥзы. Лэсьтӥськон «Демография» йӧскалык ӵектосъя мынӥз. Со сярысь Удмуртиысь тӧролэн но кивалтэтлэн пресс-службазы ивортӥз. Таяз арын куинь группа люкалозы. 1-тӥ куарусёнысен нылпи садэ 65 пиналъёс ветлозы. Ясли-сад художественно-эстетической ӧръя ужалоз. Визьнодасьёс нимысьтыз саклык висъялозы удмурт кылэз дышетонлы но. 2021-тӥ арозь Люкшудьяын нылпи садзы 1950-тӥ аръёсы пуктэм одӥг этажем пу юртын вал. Пӧртэм аресъем пиналъёс кык группае ветлӥзы. Пумен юрт куашкан калэ вуиз, троссэ нылпиосты Шабердыысь нылпи садэ выжтӥзы, кӧнязэ ке – Дэри ёросысь мукет садъёсы. « Школалэсь азьвыл дышетон ужъюртъёсын ватсаса интыос кылдытон ужпум милям туж лэчыт сылэ. 2,5 ар ӵоже ёросын 12 нылпи сад пуктэмын. Таяз арын вить садъёсты усьтӥськом. Таиз – куинетӥез » Константин Русинов, Дэри ёрослэн тӧроез Тодэ вайытом, Тодэ вайытом, берло арня ӵоже выль ясли-садъёсты Дэри ёросысь Лудорвай гуртын но Постол черкогуртын усьтӥзы. Ар пумозь Юсь черкогуртын 80 интылы но Хохрякиын 220 интылы нылпи садъёс устозы на.  Тегъёс: Удмуртия нылписад йӧскалыкӵектосъёс Дэри  